Το "Όραμα" το επιλέξαμε αρχικά σαν εκδοχή γιατί ήταν πολύ κοντά στην θάλασσα, αλλά και αρκετά κοντά στην πόλη των Χανίων. Τελικά η επιλογή που κάναμε δικαίωσε και αποδείχθηκε ιδανικό μέρος για τις διακοπές μας!
Η Νατάσα και ο Γιώργος έχουν δημιουργήσει μία πραγματική όαση, σε μόλις 50 μέτρα από την παραλία. Όλοι οι χώροι μεγάλοι, πεντακάθαροι με άπειρες αποθηκευτικές δυνατότητες, και η κουζίνα σύγχρονη που περιλαμβάνει ότι μπορεί να χρειαστεί ένα αληθινό παραθεριστικό νοικοκυριό.
Ξέροντας από πριν ότι υπήρχε πλυντήριο ρούχων, μας δόθηκε η ευκαιρία να μην κουβαλήσουμε ολόκληρη γκαρνταρόμπα μαζί μας, αλλά τα άκρως απαραίτητα· κι έτσι έγιναν τα ταξίδια προορισμού και επιστροφής μας ακόμη ευκολότερα!
Αυτό που μας μάγεψε πραγματικά, ήταν ότι είχαμε την προσωπική μας αυλή, που ήταν τόσο περιποιημένη και καθαρή, όπου το τεράστιο δένδρο Μπέντζαμιν(!!!) έγινε για εμάς η μόνιμη θέση, κάτω από το οποίο παίρναμε καθημερινά το πρωινό μας· ένα ησυχαστήριο, όπου περνούσαμε την σιέστα μας κάτω από την παχιά σκιά του, διαβάζοντας το βιβλίο μας, είτε πιο δίπλα πάνω στις άνετες ξαπλώστρες παίρναμε τον ήλιο μας.
Τα παιδιά βεβαίως, ήταν όλη την ώρα μέσα στα δωμάτια με το αιρκοντίσιον, με τα αϊφονς και τα αϊπαντς (CLASSIC), λέγοντας: "Hey μπαμπά, εδώ έχει πολύ καλό WiFi!". Κι όταν βαριόντουσαν να κάθονται μέσα, αρπάζανε πετσέτες, ξαπλώστρες και ομπρέλες και έτρεχαν στην παραλία (η οποία παραλία παρεπιπτόντως, ήταν εξαιρετικά ασφαλή, χωρίς να βαθαίνουν απότομα τα νερά της)
Στην κυριολεξία δεν μπορέσαμε να βρούμε αρνητικό σημείο σε αυτό το όμορφο σπίτι! Με την σύζυγό μου, συζητήσαμε για το γεγονός ότι όλα ήταν τόσο καλά οργανωμένα και προμελετημένα, που είμαστε πεπεισμένοι, ότι οι ιδιοκτήτες του, σκέφτηκαν τι θα ήταν για τους ίδιους σημαντικό και απαραίτητο, αν ήταν οι ίδιοι σε διακοπές!
Όσο για τις τιμές τους.. είναι τόσο έξυπνες που δύσκολα βρίσκεις μέρες χωρίς κράτηση για να κλείσεις
Σας ευχαριστούμε πολύ Νατάσα και Γιώργο! Αποδώσατε την ελληνική "philoxenia" με σύγχρονα στάνταρντς και οπτική.
Θα χαρούμε σύντομα να περάσουμε τις διακοπές μας και πάλι στο Όραμα!
Riikka & Άκης